Værktøj udviklet af SDU RIO – Øvelse om motivation og engagement til studerende

Dette værktøj er udviklet af SDU RIO, som de bruger i deres vejledning til at hjælpe studerende med at reflektere over, hvad der er vigtigt for dem at bruge deres kompetencer til, eksempelvis i arbejdslivet.

Som underviser kan du vælge at bruge værktøjet i forbindelse med kompetenceafklaring i dit fag, eller hvis du har vejledning med en studerende, der er uafklaret om mulige emner og fokus. Du kan også bruge det til at lave små refleksionsøvelser i mindre grupper på dit hold i relation til gruppesamarbejde eller gensidig sparring på muligheder for samarbejde med eksterne aktører.

Værktøjet er gengivet nedenfor

**Mission og kompetencer i spil**

# Formål:

Mange øvelser handler om at finde frem til ens indre passion og hvad man brænder for. Det er dog ikke alle som har en indre ild som driver ens motivation.

Denne øvelse handler derfor i stedet om at finde frem til din mission eller den ydre passion: hvad vil du bidrage med i verden – og hvordan kan dine kompetencer bringes i spil i forhold til andre mennesker? Hvordan får andre glæde af alt det du kan?

# Øvelsesguide:

1. **Brainstorm og find frem til en masse ideer om, hvad du vil bidrage med til samfundet.**

* **I denne fase skal du prøve at glemme din kritiske sans og lade som om alt er muligt.**

1. **Din mission: Vælg de bedste ideer ud og begrund, hvorfor det netop er de idéer, du har valgt.**
2. **Beskriv dine vigtigste kompetencer som du besidder uafhængigt af ovenstående brainstorm og mission.**
3. **Reflektér over, hvordan dine kompetencer kan sættes i spil i forhold til omverdenen og din mission.**

|  |  |
| --- | --- |
| 1. Brainstorm: Hvad vil du bidrage med til samfundet evt. i samarbejde med andre? Brug evt. følgende spørgsmål som inspiration: Hvilken verden vil du gerne være en del af? Hvad vil du gøre for at komme til at opleve den verden? | 1. Mission: Hvad vil du bidrage med til samfundet? (De bedste ideer med begrundelse) |
|  |  |
| Hvad er dine vigtigste kompetencer/færdigheder/styrker: | Hvordan kan hver kompetence sættes i spil i forhold til din mission? |
|  |  |

# Råd og hjælp:

Hvis du savner et overblik over dine kompetencer, kan du med fordel først lave en eller flere af de øvelser, som kan skabe overblik over og afklare dine kompetencer.

**Individuelt**

Som udgangspunkt er øvelsen individuel.

Er du i tvivl om noget eller ønsker sparring, så spørg endelig en karrierevejleder!

**Mindre grupper**

Når du har lavet øvelsen, kan det være nyttigt at dele dine tanker med andre i en gruppe.

Husk, at det er helt OK at ville holde noget privat!

Når I giver hinanden feedback, er det vigtigt at det skal være positiv og konstruktiv feedback! I skal ikke pille hinandens drømme ned, men tilbyde bud på endnu flere muligheder og vinkler!

Hvis I har svært ved at komme i gang eller har spørgsmål til øvelsen, så tag endelig fat i en karrierevejleder – det er også muligt at booke en gruppevejledning.

# Egne noter: